|  |
| --- |
| **ТАБЛИЦА****за отразяване на постъпили становища във връзка с провеждането на втора писмена процедура за неприсъствено вземане на решение от членовете на Комитета за наблюдение на Програмата за морско дело, рибарство и аквакултури (ПМДРА) 2021-2027 г. за одобрение на критерии за подбор на проекти за част от видовете дейности по ПМДРА и на Индикативната годишна работна програма за 2023 г. на ПМДРА, проведена в периода 6 – 12 юни 2023 г.** |
| **№** | **Данни на подателя**  | **Дата на** **получаване** | **Коментар/Предложение**  | **Становище на УО на ПМДРА** |
| **1** | **Весела Данева**,*Министерство на финансите* | 12.06.2023 г. | **Не одобряваме проекта на Индикативната годишна работна програма за 2023 г. по ПМДРА 2021-2027 г. (ИГРП) със следните мотиви:**Поддържаме изразеното от нас по отношение на проекта на ИГРП за 2023 г., изпратено по повод първото заседание на КН на ПМДРА, състояло се на 17.03.2023 г., което очевидно не е отразено и в сега получения проект на ИГРП. С наше становище Ви информирахме за следното:В изпълнение на разпоредбата на чл. 26, ал. 3 от ЗУСЕФСУ, проектите на документи, определящи условията за кандидатстване и условията за изпълнение на одобрените проекти по мерки, за които следва да бъдат прилагани общите правила на ЕС за държавните помощи, преди внасянето им за утвърждаване, трябва да бъдат съгласувани за съответствие с приложимите правила за държавните помощи с министъра на финансите. От разпоредбата на чл. 10 параграф 1 от Регламент (ЕС) 2021/1139  за създаване на Европейския фонд за морско дело, рибарство и аквакултури и за изменение на Регламент (ЕС) 2017/1004 става ясно, че членове 107, 108 и 109 от ДФЕС се прилагат спрямо помощи, предоставени от държавите членки на сектора на рибарството и аквакултурите. В параграф 2 от същия член се осигурява изключение от това общо правило и се предвижда, правилата за държавните помощи да не се прилагат, когато финансирането е за сектора на рибарството и аквакултурите и е в съответствие с посочения регламент. При условие, че в ПМДРА 2021-2027 г. са включени мерки/процедури, финансирането на които не представлява финансиране за сектора на рибарството и аквакултурите и същите попадат извън сектора, за тях би следвало да се прилагат общите правила на ЕС по държавните помощи. Според нас, към момента на подготовката на  ИГРП, Управляващият орган трябва  да има яснота, кои процедури попадат в общите правила по държавните помощи и кои попадат в сектора на рибарството и аквакултурите, независимо дали ще се прилага режим за държавна помощ или режим „непомощ“. На базата на предварителна оценка на УО, в ИГРП (в колоните „M“/„N) е необходимо да се посочи за всяка процедура, дали представлява държавна помощ или минимална помощ. В получените проекти на ИГРП за 2023 г. за всички процедури е посочено, че същите не представляват държавна/минимална помощ.С цел по-голяма яснота предлагаме, в ИГРП за 2023 г. да се включи допълнителна информация (в колоните „M“/„N”) към кои правила по държавните помощи е относима конкретната процедура: общи или за сектор „Рибарство и аквакултури“. В случай, че УО не е определил конкретния режим, който ще бъде прилаган (за дейностите, които представляват „държавна помощ“), предлагаме в документа да се запише, че приложимия режим предстои да бъде уточнен.В допълнение на гореизложеното, бихме искали да обърнем внимание и на посоченото в ал. 17 от раздел 2.1.3. на Съобщението на Комисията - Насоки за държавна помощ за рибарството и аквакултурите (2023/C 107/01) /Насоките/, където е разписано, че някои плащания, извършени от държавите членки съгласно Регламент (ЕС) 2021/1139, може да не представляват плащания за сектора на рибарството и аквакултурите, тъй като те могат да попаднат извън приложното поле на член 42 от ДФЕС, като се дава пример с някои плащания във връзка с операции по членове 14, 23, 25, 29, 30, 31, 32, 33 и 34 от Регламент (ЕС) 2021/1139. В ал. 18 от същия раздел на Насоките е разписано, че плащанията съгласно Регламент (ЕС) 2021/1139, които попадат извън сектора на рибарството и аквакултурите, са предмет на правилата за държавна помощ по ДФЕС и когато тези плащания представляват държавна помощ, те следва да бъдат оценявани съгласно съответните инструменти за държавна помощ. В проекта на ИГРП 2023 г. се предвижда стартиране на процедури, които попадат в посочените от ЕК изключения, но за тях УО не предоставя информация, дали същите са оценени като държавна помощ или минимална помощ.**Съгласуваме предложените критерии и методология за оценка на проектните предложения със следните бележки:** **По отношение на Критериите и методологията за оценка на проектни предложения по дейност** „**Преработване на продуктите от риболов и аквакултури“** по Приоритет 2 „Насърчаване на устойчиви дейности в областта на аквакултурите, преработката и предлагането на пазара на продукти от риболов и аквакултури, като по този начин допринася за продоволствената сигурност в Съюза“, предлагаме да се прецени до колко е относимо посоченото правно основание - чл. 27от Регламент (ЕС) 2021/1139.**По отношение на Критериите и методологията за оценка на проектни предложения по дейност** **„Събиране и обработване на данни за управление на рибарството и аквакултурите и за научни цели“** по Приоритет: 1 „Насърчаване на устойчивото рибарство, възстановяването и опазването на водните биологични ресурси, според нас посоченото правно основание (чл. 22 от Регламент (ЕС) 2021/1139)“ е неотносимо, поради което предлагаме да се коригира в съответствие с прилагания регламент.Използваме случая да напомним на УО, че с оглед намаляване на риска от предоставяне на неправомерна държавна помощ, е необходимо още преди процедурата по одобрение на стратегиите на Местните инициативни групи, УО да изготви ясни указания към тях за прилагането на правилата в областта на държавните помощи, за всяка допустима дейност, която ще бъде финансирана по ПМДРА. Считаме, че навреме изготвените указания е важно условие за подготовката на стратегиите, подготовката на указанията за кандидатстване и указанията за изпълнение и не на последно място за изпълнение на процедурата по чл. 26, ал 3 от Закона за управление на средствата от Европейските фондове при споделено управление за съгласуване с министъра на финансите за съответствие с приложимите правила за държавните помощи, в случаите когато е определено, че финансирането по конкретната процедура попада в общите правила за държавните помощи. На базата на опита от изпълнение на ПМДРА 2014-2020 г., за целите на намаляване на административната тежест и срочното изпълнение на стратегиите, съответно изпълнението на ПМДРА, е необходимо УО да предостави ясни указания към местните инициативни групи, кои процедури следва да бъдат съгласувани с министъра на финансите и кои с министъра на земеделието и храните, съобразно техните правомощията по Закона за държавните помощи. В изминалия програмен период в Министерството на финансите постъпваха за съгласуване документи на МИРГ по процедури, които не попадат в компетенциите на министъра на финансите, което според нас води до забавяне стартирането на процедурата за прием на проекти, респективно на изпълнението на проектите по сключените договори за безвъзмездна финансова помощ, което дава отражение, както на изпълнението на стратегиите, така и на изпълнението на програмата. В същото време са финансирани проекти по процедури, които следва да се съгласуват с министъра на финансите, но за тях не са постъпвали документи в Министерство на финансите по реда на чл. 26, ал. 3 от ЗУСЕФСУ.Във връзка с горното, бихме искали да обърнем внимание, че в Програмата за морско дело, рибарство и аквакултури за периода 2021-2027, в раздел 6.1.2 за наличие на уредба за ефективното прилагане на правилата на Съюза за държавните помощи в областта на европейските структурни и инвестиционни фондове, е декларирано че са изпълнени следните три критерии:- Уредба за ефективното прилагане на правилата на Съюза за държавните помощи;- Уредба за обучение на персонала, който участва в привеждането на европейските структурни и инвестиционни фондове в действие, и за разпространение на информация до този персонал;- Уредба, гарантираща административния капацитет за въвеждане и прилагане на правилата на Съюза за държавните помощи. | В ИГРП за 2023 г. в колони M/N текстът е коригиран в съответствие с предложението на Министерството на финансите.Приема се.Приема се.  |
|  | **Йордан Кънчев**,*Директор**Дирекция „Одитни дейности по ЕФМДР“**Изпълнителна агенция „Сертификационен одит на средствата от Европейските земеделски фондове“**Сертифициращ орган по Европейския фонд за гарантиране на земеделието и Европейския земеделски фонд за развитие на селските райони и Одитен орган по Програмата за морско дело и рибарство* | 12.06.2023 г. | Уважаеми колеги,Прегледахме критериите за подбор на проекти по видове дейности от ПМДРА и индикативната годишна работна програма за 2023 г. на ПМДРА.Предвид факта, че и Одитният орган е допустим кандидат,  считаме, че следва да бъдат извършени следните промени относно процедура „Техническа помощ“ в индикативната годишна работна програма за 2023 г. на ПМДРА:**Колона „Допустими кандидати“:***„Отговорни за изпълнението* ***и извършването на одитната дейност*** *на програмата звена“.***Колона „Категории допустими разходи“:***„повишаване на административния капацитет на служителите на Управляващия орган, пряко участващи в програмиране, управление, изпълнение, мониторинг и оценка на ПМДРА 2021-2027 г.* ***и Одитния орган*** *чрез осигуряване на участие в обучения, работни срещи, семинари, работни посещения, обмен на добри практики и опит и др.* ***Темите следва да бъдат свързани с функциите на отделните бенефициенти и необходимостта от участие в съответното обучение****“,* тъй катотемите на обученията са хоризонтални (обществени поръчки, нередности, измами, одит, управленски верификации, сертификация и др.) и са относими за всички фондове и програми по ЕФСУ. | Частично се приема. Съществуващият предложен текст е надграден. |
|  | **Гергана Димитрова,***Министерство на околната среда и водите* | 12.06.2023 г. | УВАЖАЕМИ ДАМИ И ГОСПОДА ОТ СЕКРЕТАРИАТА НА КН на ПМДРА,Във връзка с провеждане на процедура за неприсъствено вземане на решение, съгласно чл. 12, ал. 1 от Вътрешните правила за работа на КН за одобрение на проект на критерии за подбор на проекти по видове дейности от ПМДРА и на Индикативната годишна работна програма за 2023 г. на ПМДРА, изразявам следното становище като резервен член на КН:„При оценка за проектните предложения на етап „Административно съответствие и допустимост“ да се добави следния критерий - произнасяне от компетентен орган по околна среда по реда на екологичното законодателство за планираните дейности за всички процедури за предоставяне на безвъзмездна финансова помощ по Програма за морско дело, рибарство и аквакултури 2021 - 2027." | Предложението ще намери отражение в Условията за кандидатстване по съответните процедури, но не може да бъде обект на етап подбор на проектни предложения.  |